Korporacio Tōkyū

Korporacio Tokyu aŭ Tokyo-Kyuko (japane: 東京急行電鉄株式会社 [Tōkjō Kjūkō dentecu kabuŝiki-gaiŝa], angle: Tokyu Corporation, laŭvorte: akci-kompanio Elektra Fervojo "Tokia Ekspreso") estas granda japana privata fervoja kompanio, kies linioj situas en Tokio kaj ĝia ĉirkaŭaĵo. En Japanio la kompanio estas konata ankaŭ per sia mallongiga nomo "Tokju Dentecu" (東急電鉄 [Tōkjū dentecu]). La linioj de Tokju formas fervojan reton, kiu ligas la centron de Tokio kun okcident-suda parto de Tokio kaj kun gubernio Kanagavo (inkluzive de ĝia ĉefurbo Jokohamo). Historio La korporacio Tokju estas fondita la 2-an de septembro 1922 kiel "Elektra Fervojo Meguro-Kamata" (目黒蒲田電鉄 [Meguro Kamata dentecu], angle: Meguro-Kamata Electric Railway) kaj poste renomita al "Toki-Jokohama Elektra Fervojo" (東京横浜電鉄 [Tōkjō Jokohama dentecu]). En 1943 ĝi ricevis sian nunan nomon. Ekde 1944 ĝis 1948 al la kompanio apartenis ankaŭ linioj de jenaj nuntempaj fervojaj kompanioj: Korporacio Kejkju, Korporacio Keio kaj Elektra Fervojo Odakju. Dum tiu periodo la kompanio estis parole konata kiel "Granda Tokju" (大東急 [Dai Tōkjū]). Linioj La fervoja reto de la korporacio Tokju enhavas 7 linioj kun komuna longo 99,5 km. Ĉiuj stacioj de la linioj situas en Tokio kaj gubernio Kanagaŭa. Krome, la korporacio Tokju administras la linion ■ Kodomonokuni (linio inter stacioj Nagacuta kaj Kodomonokuni kun longo 3,4 km) sub kontrakto kun la kompanio Fervojo Jokohama Minato-Miraj. Vidu ankaŭ Fervoja transporto en Japanio Eksteraj ligiloj Oficiala paĝo (japane, angle, ĉine, koree) Horaro de fervojaj linioj en Kanto: privataj (kaj metroaj) linioj Arkivigite je 2012-11-26 per la retarkivo Wayback Machine (japane)